《谕乌》
宋代·梅尧臣

百鸟共戴凤，惟欲凤德昌。愿凤得其辅，咨尔孰可当。

百鸟告尔间，惟乌最灵长。乃呼鸟与鹊，将政庶鸟康。

乌时来佐凤，署置且非良。咸用所附己，欲同助翱翔。

以燕代鸿雁，传书识暄凉。鸲鸽代鹦鹉，剥舌说语详。

秃鸧代老鹤，乘轩事昂藏。野鹑代雄鸡，爪觜称擅场。

雀豹代雕鹗，搏击肃秋霜。蝙蝠尝入幕，捕蚊夜何忙。

老鸱啄臭腐，盘飞使游扬。鸺鹠与枭鵩，待以为非常。

一朝百鸟厌，谗乌出远方。乌伎亦止此，不敢恋凤傍。

养子颇似父，又贪噪豺狼。为鸟鸟不伏，兽肯为尔戕。

莫如且敛翮，休用苦不量。吉凶岂自了，人事亦交相。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。